Праз гады з сынам-гімназістам Фёдарам у хатніх умовах і з падручных матэрыялаў археолаг вырабіў сваю версію аднаўлення крыжа. За ўзор былі прынятыя апісанні і выявы крыжа Ефрасінні Полацкай. У Лысенкаў, вядома, няма золата, эмаляў, пярлін, як у прафесійным аднаўленні брэсцкага ювеліра Мікалая Кузьміча. Але гэта і не стопрацэнтны “навадзел” з сучасных матэрыялаў, бо ў ім могуць прысутнічаць чатыры старажытныя абразкі. Пры гэтым, на думку Пятра Лысенкі, аднаўленняў Тураўскага крыжа можа аказацца і некалькі. Напрыклад, адна копія — для епархіяльнага храма, другая — для музея... На адным з варыянтаў будуць самі абразкі з Тураўшчыны, а на астатніх — іх паўторы.